आईआईटी हैदराबाद में कार्यरत जानेमाने वैज्ञानिक और हिंदी कवि (हरजिंदर सिंह) लाल्टू 25 साल पहले कहते थे मैं कुछ समय से एक साल के लिए अमेरिका से भारत आता हूं तो लगता है साइंस की दुनिया में पांच साल पीछे चला गया हूं। वह आज भी अपनी बात पर कायम हों तो इसे अतिशयोक्ति नहीं समझाना चाहिए। इसलिए भी कि आजतक जितनी भी कथित अच्छी पीएचडी होती हैं- वो नकल को असल करने से ज्यादा नहीं मानी गई हैं। हां, जो होती हैं उसे करने वाले दुनिया के बड़े विश्वविद्यालयों में चले जाते हैं और वह इसलिए कि हमारे उच्चशिक्षा के ढांचे में कुछ भी ऐसा नहीं जो युवा सोच और विज्ञान को आगे कर सकने की ताकत रखता हो। इस सच्चाई को स्वीकार करने में सरकार को भी संकोच नहीं होना चाहिए।